Крвни мир/14
IV ПОЈАВА

ПОП, СТЕВАН, РАДАН, ПЕРО, СТАНКО и још тројица рођака Стеванових и пређашњи

(Сви ови што долазе поређају се тако да поп дође у врх.)

ПОП: Ех, браћо, па јесмо ли сви на окупу? Да нам који не фали?
СТОЈАН: Сви смо ’вође.
ПОП: Е ето, браћо, ви оћете да се лијепо измирите... Имате и право ... Та'ко и ваља ... То је и братски и ришћански... А бог ће вас за то благословит’... Јесте ли се наредили?
СТЕВАН: Јесмо.
ПОП (погледа на Радана као да од њега очекује одговор.)
РАДАН: Јесмо.
ПОП: Е, сада да почнемо. (Климне главом оним Стевановим рођацима који одмах оду.)
ПРВА ЖЕНА (тихо другој): Да се примакнемо.
ДРУГА (трећој): Да се примакнемо. (Све три примакну колијевке мало ближе Радану.)
ПОП: Само да нам буде све љуцки и у реду. Сви пазите да од сада не буде овакије’ незгода и несрећа ... Ама да пазите добро.
РАДАН: Пазићемо, попо.

Крвни мир